
ΕΦΗΜΕΡΙΣ ΤΗΣ ΚΥΒΕΡΝΗΣΕδΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

30 ΟΚΤΩΒΡΙΟΥ 1990 


ν 

ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

610 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 25.140,00 στρ. στη θέση «Βαλα- 
ντού» κοινότητας Απερίου Ν. Καρπάθου Νομού Δωδεκάνη¬ 
σου ....:. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης από ακίνητο που βρίσκε¬ 
ται εντός του ρυμοτομικού σχεδίου του Δήμου Παλαιού Φαλήρου 
(Ν. Αττικής) και ταυτόχρονης πραγματοποίησης μέρους αυτής . 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 5060 (1)' 

Κήρυξη αναδασωτέας έκτασης 25.140,00 στρ. στη θέση'«Βαλαντού» 
κοινότήτας Απερίου Ν. Καρπάθου Νομού Δωδεκανήαου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν.3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθου 117 παρ. 3 του Συντάγματος. 


3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διατάξεις του Υπουργείου Γεωργίας: 

' α) 160417/1180/8.7.80, β) 182447/3049/24.9.80. 

5. Την έκθεση αυτοψίας και την εισήγηση του Δασονομείου Καρπά¬ 
θου με την οποία προτείνεται η κήρυξη της έκτασης που αναφέρεται στο 
θέμα ως αναδασωτέας. 

6. Την αριθ. 4804/3.10.90 εισήγηση και πρόταση της Δ/νσης Δα¬ 
σών Δωδ/νήσου, αποφασίζουμε: 

Κηρύσσουμε αναδασωτέα με σκοπό την αποκατάσταση της δασικής 
βλάστησης και την δαιτήρηση του χαρακτήρα του δάσους και της δασι¬ 
κής έκτασης την δημόσια έκταση εμβαδού είκοσι πέντε χιλιάδων εκατόν 
σαράντα(25,140) στρεμ. που καταστράφηκε από δασοπυρακϊά στις 
25.6.1990, βρίσκεται στη θέση «Βαλαντού» κοινότητας Απερίου Καρ¬ 
πάθου Νομού Δωδεκανήσου και περιλαμβαλνεται στην έκταση που 
προσδιορίζεται από τα στοιχεία (1, 2, 3, 4, 5, 6, 7, 8, 9,1) και έχει 
όρια: 

Ανατολικά: Με αγροκτήματα - Δημ. Δασ. έκτασεις - Θάλασσα 

Δυτικά: Με απερχιακό αμαξωτό δρόμο - Δημ. Δασ. εκτάσεις. 

Βόρεια: Με οικείες - αγροκτήματα - Δημ. δασ. εκτάσεις. 

Νότια: Με Δημ. Δασ. εκτάσεις. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 11 Οκτωβρίου 1990 
• Ο Νομάρχης 

ΓΕΩΡΓΙΟΣ ΧΑΡΑΛΑΜΠΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


( 2 ) 

Έγκριση μεταφοράς συντελεστή δόμησης από ακίνητο που βρίσκεται 

εντός του ρυμοτομικού σχεδίου του Δήμου Παλαιού Φαλήρου (Ν. 

Αττικής) και ταυτόχρονης πραγματοποίησης μέρους αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεατού δομήσεως κ.λ.π.» (Α' 58). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979 (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

, 4. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος (Α' 
57). 

5. Τις διατάξεις του άρθρου 23 παρ. 1 του Ν.1558/1985 «Κυβέρ¬ 
νηση και Κυβερνητικά Όργανα» (Α' 137). 

6. Την 3786/13.7.1989 πράξη συναίνεσης ενώπιον της Συμβο¬ 
λαιογράφου Αθηνών Μαρίας Ρεντζέπη, των Δέσποινας και Σπυρίδωνος 
Μαυρογένη. ' 

7. Την από 17.10.1986 (αριθ. πρωτ. 71062/1988) αίτηση των 
Δέσποινας και Σπύρου Μαυρογένη. 

8. ΤΤην 189/1989 γνωμοδότηση του κεντρικού Συμβουλίου Χω¬ 
ροταξίας, Οικισμού και Περιβάλλοντος. 

9. Την 70187/5.2.1990 απόφαση του υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του με στοιχεία 
11 -12 -20-16 -17 -18 -10-11 και9-10 -18 -24 -3 -4-21- 
9 ακινήτου (βαρυνομένου), το οποίο ρυμοτομείται με το από 18.2.1969 
Β. Δ/γμα (Δ’ 59), που βρίσκεται εντός του εγκεκριμένου ρυμοτομικού 
σχεδίου του Δήμου Παλαιού Φαλήρου (Ν. Αττικής), του οποίου, απο¬ 
κλειστικοί κύριοι τυγχάνουν οι παραπάνω συναινούντες στη μεταφορά 
του συντελεστή δόμησης, όπως τα βαρυνόμενο ακίνητο φαίνεται στο 
σχετικό πρωτότυπο διάγραμμα σε κλίμακα 1:200 που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την υπ’ 
αριθ. 56661/1990 πράξη του και που αντίτυπό του σε φωτοσμίκρυνη 
δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α) Εμβαδόν ακινήτου για το οποίο υφίσταται δικαίωμα μεταφοράς 
-συντελεστή δόμησης: 253,39 τ.μ. 

β) Ποσοστό κάλυψης: 40% 


γ) Συντελεστής δόμησης βάσει του οποίου πραγματοποείται η μετα¬ 
φορά: 1,40; 

δ) Μεταφερόμενες δομήσιμες επιφάνειες που αντιστοιχούν σ, αυτό 
354,746 τ.μ. (εκ των οποίων ί01,356 από ισόγειο και 253,39 από 
ρόφους). 

Άρθρο 2 

1. Εγκρίνεται η πραγματοποίηση μέρους του κατά το προηγούμενο 
άρθρο μεταφερομένου συντελεστή δόμησης και δη κατά 200,827 τ.μ. 
από το παραπάνω περιγραφόμενο βαρυνόμενο ακίνητο, σε άλλο ακίνητο 
(ωφελούμενο), που βρίσκεται επί των οδών Ελ. Βενιζέλόυ και Μεσολογ¬ 
γίου του ρυμοτομικού σχεδίου Παλ. Φαλήρου (Ν. Αττικής), φερόμενο 
ως ιδιοκτησία Δέσποινας και Σπύρου Μαυρογένη, όπως τω ωφελούμενο 
ακίνητο φαίνεται με στοιχεία Α Β Γ Δ στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την υπ’ αριθ. 56661/1990 
πράξη του και που αντίτυπό του σε φωτοσμίκρυνση δημοσιεύεται με το 
παρόν διατάγμα. 

2. Τα ειδικότερα στοιχεία πραγματοποίησης μεταφοράς συντελεστή 
δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει ισχυόντων στην πε¬ 
ριοχή όρων δόμησης 220,91 τ.μ., που αντιστοιχεί σε 200,827 τ.μ. του 
βαρυνομένου ακινήτου (από ορόφους). 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 625,92 τ.μ. 

β) Στντελεστής δόμησης 1,82 

γ) Ποσοστό κάλυψης: 40% 

δ) Ύψος: 16,05 μέτρα. 

Το κτίριο πρέπει να ανεγερθεί εντός του ωφελουμένου ακινήτου σύμ¬ 
φωνα με το διάγραμμα κάλυψης, σε κλίμακα 1:100 που θεωρήθηκε 
από τον Προϊστάμενο της Διευθύνσης Τοπογραφικών Εφαρμογών με 
την υπ’ αριθ. 56661/1990 πράξη του και που αντίτυπό του σε φωτο- 
σμίκρυνση δημοσιεύεται με το παρόν διάταγμα. 

Άρθρο 3 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Δέσποινας και Σπύρου Μαυρογένη για το υπολειπόμενο και 
μη χρησιμοποιηθέν εμβαδό των 52,563 τ.μ. (253,39-200,827) από 
ορόφους και 101,356 τ.μ. από ισόγειο. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήαεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 6 Οκτωβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

